
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1082 

14 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετατροπή μίας (1) κενής θέσης ειδικευόμενου για¬ 
τρού, ειδικότητας Αναισθησιολογίας σε μία (1) θέ¬ 
ση ειδικευόμενου γιατρού ειδικότητας Βιοπαθολο- 


γίας, στο Ν.Γ.Ν. Καβάλας. 1 

Σύσταση τριών (3) θέσεων ειδικευομένων γιατρών ει¬ 
δικότητας Ακτινολογίας στο Π.Γ.Ν. Αττικής «Σισμα- 

νόγλειο». 2 

Οικονομική ενίσχυση για επισκευή οικιών και αντικατά¬ 
σταση οικοσκευής θεομηνιοπλήκτων κατοίκων της 
Νομαρχιακής Αυτοδιοίκησης Ανατολικής Αττικής.... 3 
Προϋποθέσεις χορήγησης άδειας άσκησης επαγγέλ¬ 
ματος Βοηθών Νοσηλευτών. 4 

Ανάθεση έργου από την «Οργανισμός Λιμένος Θεσσα¬ 
λονίκης Ανώνυμη Εταιρία» σε έναν (1) γιατρό εργα¬ 
σίας και έναν (1) τεχνικό ασφαλείας. 5 

Απονομή ηθικής αμοιβής (Έπαινος) σε μόνιμους πολι¬ 
τικούς υπαλλήλους Υπουργείου Εμπορικής Ναυτι¬ 
λίας. 6 

Απονομή ηθικής αμοιβής (Έπαινος) σε μόνιμο πολιτι¬ 
κό υπάλληλο Υπουργείου Εμπορικής Ναυτιλίας ... 7 


Συμπλήρωση των αριθ. 1482/29.10.1997, 388/ 
19.3.1998 και 7977/13.10.1999 αποφάσεων «Μετα¬ 
βίβαση δικαιώματος υπογραφής με εντολή Γενικού 
Γραμματέα Περιφέρειας Β. Αιγαίου στον Προϊστά¬ 
μενο Δ/νσης Τοπικής Αυτοδιοίκησης και Διοίκησης 

Ν. Σάμου. 8 

Συμπλήρωση των αριθ. 1483/29.10.1997, 343/ 

13.3.1998,7452/1.10.1999 και 13787/5.3.2001 απο¬ 
φάσεων «Μεταβίβαση δικαιώματος υπογραφής με 
εντολή Γ ενικού Γ ραμματέα Περιφέρειας Β. Αιγαίου 
στον Προϊστάμενο Δ/νσης Τοπικής Αυτοδιοίκησης 


και Διοίκησης Ν. Χίου. 9 

Ορισμός Διοικητικού Συμβουλίου Ερευνητικού Πανε¬ 
πιστημιακού Ινστιτούτου Τηλεπικοινωνιακών Συ¬ 
στημάτων Κρήτης. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην Κ.Υ.Α. Υ2/2600/2001 για την 
«ποιότητα του νερού ανθρώπινης κατανάλωσης».... 11 


ΑΠΟΦΑΣΕΙ Σ 

Αριθ. Υ4α/9019/01 (1) 

Μετατροπή μίας (1) κενής θέσης ειδικευόμενου γιατρού, 
ειδικότητας Αναισθησιολογίας σε μία (1) θέση ειδικευ¬ 
όμενου γιατρού ειδικότητας Βιοπαθολογίας, στο 
Ν.Γ.Ν. Καβάλας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

3. Τις διατάξεις του Π.Δ/τος 129/92 (ΦΕΚ65/τ.Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

5. Την αρ. 1039386/441/Α006/21.4.2000 (ΦΕΚ 571/Β/ 
200), απόφαση ανάθεσης αρμοδιοτήτων στον Υφυπουρ¬ 
γό Οικονομικών Γ. Δρυ. 

6. Την αρ. 2850 (ΦΕΚ 565 Β/20.4.2000) απόφαση ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Χρ. Σπυράκη και Δημ. Θάνο. 

7. Την από 22.3.2000 απόφαση της 10ης συνεδρίασης 
του Διοικητικού Συμβουλίου του Ν.Γ.Ν. Καβάλας. 

8. Τη με αριθμ απόφαση 1767/15.4.2001 Εκτελεστικής 
Επιτροπής του ΚΕ.Σ.Υ, αποφασίζουμε: 

Η μία (1) κενή θέση ειδικευόμενου γιατρού, ειδικότητας 
Αναισθησιολογίας που έχει συσταθεί με την υπ’ αριθμ 
Υ4α/1328/20.2.98/ΦΕΚ 44/τ.Β/98 κοινή υπουργική από¬ 
φαση, στο Νομαρχιακό Γενικό Νοσοκομείο Καβάλας, με- 
τατρέπεται σε μία θέση ειδικευόμενου γιατρού ειδικότη¬ 
τας Βιοπαθολογίας στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ.Υ4α/9015/01 (2) 

Σύσταση τριών (3) θέσεων ειδικευόμενων γιατρών ειδικό¬ 
τητας Ακτινολογίας στο Π.Γ.Ν. Αττικής «Σισμανό- 
γλειο». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

3. Τις διατάξεις του Π.Δ/τος129/92 (ΦΕΚ65/τ.Α/92). 

4. Τις διατάξεις του άρθρου 1 (παρ. 2) του Ν. 2469/97 (ΦΕΚ 
38/Α/97) και το γεγονός ότι από τις διατάξεις της απόφασης 
αυτής θα προκληθεί ετήσια δαπάνη 30.620 εκ. δρχ. περίπου 
και θα αντιμετωπισθεί από την πίστωση των 19 δις δρχ. του 
προϋπολογισμού έτους2001 του Υπουργείου Υγείας και Πρό¬ 
νοιας, για την πρόσληψη και πλήρωση 5.350 θέσεων, σύμφω¬ 
να με την αριθμ ΔΙΠΠ/Φ εγκρ. 8/37/17.728 /25.10.2000 από¬ 
φαση της Επιτροπής του άρθρου 2 παρ. 1 της αρ. 55/98 ΠΥΣ. 

5. Την αρ. 1039386/441/Α006/21.4.2000 (ΦΕΚ 571/Β/ 
2000), απόφαση ανάθεσης αρμοδιοτήτων στον Υφυ¬ 
πουργό Οικονομικών Γ. Δρυ. 

6. Την αρ. 2850 (ΦΕΚ 565 Β/20.4.2000) απόφαση ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Χρ. Σπυράκη και Δημ. Θάνο. 

7. Την από 21.2.2001 απόφαση της 4ης συνεδρίασης 
του Διοικητικού Συμβουλίου το Π.Γ. Νοσοκομείου Αττικής 
«Σισμανόγλειο». 

8. Την με αριθμ απόφαση 1897/8.6.2001 της Εκτελεστι¬ 
κής Επιτροπής του ΚΕ.Σ.Υ., αποφασίζουμε: 

Συνιστώνται και προστίθενται στον οργανισμό του Π.Γ. 
Νοσοκομείου Αττικής «Σισμανόγλειο» τρεις (3) θέσεις ει- 
δικευομένων γιατρών ειδικότητας Ακτινολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

- ♦ - 

Αριθ. Π2α/1573 ( 3 ) 

Οικονομική ενίσχυση για επισκευή οικιών και αντικατάστα¬ 
ση οικοσκευής θεομηνιοπλήκτων κατοίκων της Νομαρ¬ 
χιακής Αυτοδιοίκησης Ανατολικής Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 57/73 (άρθρο 1,7 και 8) «Περί 
λήψεως μέτρων κοινωνικής προστασίας των οικονομικών 
αδυνάτων και καταργήσεως των διεπουσών το θεσμό της 
απορίας διατάξεων» (ΦΕΚ 149/19.7.1973 τ.Α'). 

2. Τις διατάξεις της αριθ. Δ1 α/7827/73 υπουργικής από¬ 
φασης «Περί εφαρμογής προγράμματος αντιμετωπίσε- 
ως εκτάκτων κοινωνικών αναγκών και καταπολεμήσεως 
της επαιτείας και αλητείας» όπωςτροποποιήθηκε και 
ισχύεισ μέχρι σήμερα. 


3. Τις διατάξεις του άρθρου 22 του Ν. 2362/95 «Περί Δη¬ 
μόσιου Λογιστικού ....»(ΦΕΚ247τ.Α'). 

4. Το άρθρο 29 Α του Ν. 1558/85 (ΦΕΚ 137/Α) «Κυβέρνη¬ 
ση και Κυβερντικά Όργανα» και όπως αυτό τροποποιήθη¬ 
κε με το άρθρο 1 του Ν. 2469/97 (ΦΕΚ 38/Α/1997). 

5. Τις διατάξεις του Π.Δ/γματος 95/2000 «Οργανισμός 
του Υπουργείου Υγείας και Πρόνοιας» (ΦΕΚ 76 Α'). 

6. Την αρ. 2850/28.4. 2000 κοινή υπουργική απόφαση 
του Πρωθυπουργού και του Υπουργού Υγείας και Πρό¬ 
νοιας με θέμα «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Χριστίνα Σπυράκη και Δημή- 
τριο Θάνο» (ΦΕΚ565τ.Β'/20.4.2000). 

7. Την αρ. 1039386/441/Α0006/21.4.2000 υπουργική 
απόφαση του Πρωθυπουργού και του Υπουργού Οικονο¬ 
μικών «Περί αναθέσεως αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (ΦΕΚ 571 
τ Β'). 

8. Το υπ’ αριθ. 1080/17.5.2001 έγγραφο της Νομαρχια¬ 
κής Αυτοδιοίκησης Ανατολικής Αττικής. 

9. Την ανάγκη οικονομικής ενίσχυσης των θεομηνιο- 
πλήκτων. 

10. Το γεγονός ότι, από τις διατάξεις της παρούσας, θα 
προκληθεί δαπάνη ύψους οκτώ εκατομμυρίων πεντακο- 
σίων εβδομήντα χιλιάδων (8.570.000) δραχμών, αποφασί¬ 
ζουμε: 

1. Εγκρίνουμε τη χορήγηση εφ’ άπαξ οικον. ενίσχυσης 
μέχρι δύο εκατομμυρίων (2.000.000) δρχ. στους πληγέ- 
ντες από θεομηνία κατοίκους της Ν.Α. Ανατολικής Αττι¬ 
κής για την αποκατάσταση ζημιών κύριας κατοικίας και οι¬ 
κοσκευής της. 

2. Η αναγνώριση των δικαιούχων της ανωτέρω εφάπαξ 
οικονομικής ενίσχυσης θα γίνεται με απόφαση του Νο¬ 
μάρχη Ανατολικής Αττικής ή του εξουσιοδοτημένου υπ’ 
αυτού οργάνου, κατόπιν υποβολής εκ μέρους των ενδια¬ 
φερομένων σχετικής αιτήσεως και δικαιολογητικών, 
όπως προβλέπεται από το Ν.Δ. 57/73 και από το παράρ¬ 
τημα της αρ. Π3α/3747/16.11.94 υπουργικής απόφασης. 

3. Η σχετική δαπάνη που θα προκληθεί θα βαρύνειτις πι- 
στώσειςτου Λογαριασμού Πρώτων Κοινωνικών Βοηθειών 
της οικείας Νομαρχίας, ο προϋπολογισμός της οποίας θα 
χρηματοδοτηθεί από την πίστωση Φ220 ΚΑΕ 2739 του 
Υπουργείου Υγείας και Πρόνοιας προϋπολογισμού οικο¬ 
νομικού έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ Δ. ΘΑΝΟΣ 

-♦- 

Αριθ. Υ7β/οικ 4756 (4) 

Προϋποθέσεις χορήγησης άδειας άσκησης επαγγέλμα¬ 
τος Βοηθών Νοσηλευτών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 3 του άρθρου 6του Ν. 2009/92 
«Εθνικό Σύστημα Επαγγελματικής Εκπαίδευσης και Κα¬ 
τάρτισης και άλλες διατάξεις» (ΦΕΚ Α/18/92). 








ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Τις διατάξεις της περ. ατηςπαρ. 4 του άρθρου 2 του 
Ν. 2640/98 «Δευτεροβάθμια Τεχνική Επαγγελματική Εκ¬ 
παίδευση και άλλες διατάξεις» (ΦΕΚ Α/206/98). 

3. Τις διατάξεις των άρθρων 1 και 3 του Π.Δ/τος 210/ 
2001 «Επαγγελματικά δικαιώματα των κατόχων Διπλώ¬ 
ματος Ο.Ε.Ε.Κ. επιπέδου Μεταδευτεροβάθμιας Επαγγελ¬ 
ματικής Κατάρτισης των ειδικοτήτων «Νοσηλευτική 
Τραυματολογία», «Νοσηλευτική Ογκολογικών Παθήσε¬ 
ων», «Νοσηλευτής Χειρουργείου», «Νοσηλευτική Ατόμων 
με Ψυχικές Παθήσεις» και «Νοσηλευτική Μονάδων Εντα¬ 
τικής Θεραπείας» των Ινστιτούτων Επαγγελματικής Κα¬ 
τάρτισης (Ι.Ε.Κ.) και των πτυχιούχων Τ.Ε.Ε. Α' και Β' κύ¬ 
κλου της ειδικότητας «Βοηθών Νοσηλευτών», καθώς και 
καθορισμός των προϋποθέσεων και της διαδικασίας χο¬ 
ρήγησης άδειας ασκήσεωςτων ανωτέρω επαγγελμάτων» 
(ΦΕΚ Α/165/24.7.2001). 

4. Την αριθ. 2850/18.4.2000 (ΦΕΚ 565/τ.Β') κοινή από¬ 
φαση του Πρωθυπουργού και του Υπουργού Υγείας και 
Πρόνοιας με θέμα «Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Χριστίνα Σπυράκη και Δη- 
μήτριο Θάνο», αποφασίζουμε: 

Άρθρο 1 

Καθορίζουμε τα απαιτούμενα δικαιολογητικά καθώς και 
κάθε λεπτομέρεια σχετικά με τη διαδικασία χορήγησης 
άδειας άσκησης επαγγέλματος Βοηθού Νοσηλευτή- 
τριας στους κατόχους Διπλώματος ΙΕΚ και στους πτυχι- 
ούχους ΤΕΕ Α' και Β' κύκλου της ειδικότητας «Βοηθού Νο¬ 
σηλευτή» ως κατωτέρω: 

1) Αίτηση απευθυνόμενη στις οικείες Δ/νσεις ή Τμήματα 
Υγείας των Νομαρχιακών Αυτοδιοικήσεων της χώρας. 

2. α) Πτυχίο επιπέδου 2 (ΤΕΕ Α' κύκλου σπουδών) της ει¬ 
δικότητας « Βοηθών Νοσηλευτών» και δώδεκα (12) μήνες 
πρακτική άσκηση ή 

β) Πτυχίο επιπέδου 3 (ΤΕΕ Β' κύκλου σπουδών) της ειδι¬ 
κότητας « Βοηθών Νοσηλευτών» και έξι (6) μήνες πρακτι¬ 
κή άσκηση ή 

γ) Αντίγραφο Διπλώματος Επαγγελματικής Κατάρτισης 
επιπέδου Μεταδευτεροβάθμιας Επαγγελματικής Κατάρ¬ 
τισης των ανωτέρω ειδικοτήτων των ΙΕΚ και τριών (3) μη¬ 
νών πρακτική άσκηση. 

(για πτυχιούχους του εξωτερικού, μη προερχομένων 
από κράτη-μέλη της Ε.Ε. αντίγραφο πτυχίου με επίσημη 
μετάφραση από το Υπουργείο Εξωτερικών και αναγνώρι¬ 
ση του πτυχίου τους από τον ΟΕΕΚ ως ισότιμου μετά ΙΕΚ 
ή τα ΤΕΕ Α' ή Β' κύκλου σπουδών. 

3) Απόσπασμα ποινικού μητρώου ισχύος τριών (3) μη¬ 
νών. 

4) Παράβολο 2.600 δρχ. - 7,63 ΕΨΒΟ 

5) Δύο φωτογραφίες και χαρτόσημο των 1.000 δρχ. - 
2,93 ΕυΒΟ 

6) Για ομογενείς εφ’ όσον δεν έχουν εγγράφει στα μη¬ 
τρώα Δήμου ή Κοινότητας, άδεια παραμονής και εργα¬ 
σίας. 

7) Γ ια αλλοδαπούς άδεια εργασίας και παραμονής κα¬ 
θώς και πιστοποιητικό αμοιβαιότητας από το Υπουργείο 
Εξωτερικών. 

Άρθρο 2 

Η πρακτική άσκηση θα πραγματοποιείται σε Νοσηλευ¬ 
τικά Ιδρύματα Δημοσίου ή Ιδιωτικού Δικαίου, κατά τις 


πρωινές ώρες λειτουργίας αυτών, επί εξάωρο, καθημερι¬ 
νά, πληντα Σαββατοκύριακα και τις επίσημες αργίες. 

Μετά το πέρας της πρακτικής άσκησης θα χορηγείται 
βεβαίωση η οποία θα συνυπογράφεται απάτη Δ/ντριατης 
Νοσηλευτικής Υπηρεσίας και από τον Πρόεδρο του Δ.Σ. 
του Νοσοκομείου. 

Άρθρο 3 

Απαλλάσσονται της πρακτικής άσκησης 

1) Οι πρακτικοί νοσοκόμοι που έχουν παρακολουθήσει 
το ταχύρυθμο πρόγραμμα εκπαίδευσης και είναι κάτοχοι 
πτυχίου ΤΕΕ Α' κύκλου Βοηθών Νοσηλευτών. 

2) Όσοι υπηρετούν σε θέσεις ΥΕ Βοηθητικού Υγειονο¬ 
μικού Προσωπικού ( Βοηθοί θαλάμων, Τραυματιοφορείς 
, Φύλακες ασθενών, κ.λ.π.) και είναι κάτοχοι πτυχίου ΤΕΕ 
Α' ή Β' κύκλου σπουδών ή διπλώματος ΙΕΚ. 

Γ ια τις περιπτώσεις 1 και 2 απαιτείται: 

α) Πτυχίο Α' και Β' κύκλου ΤΕΕ ή Δίπλωμα Επαγγελματι¬ 
κής Κατάρτισης. 

β) Βεβαίωση χρόνου υπηρεσίας η οποία πρέπει να είναι 
ισόχρονη με την απαιτούμενη πρακτική άσκηση (3, 6 και 
12 μήνες). 

3) Όσοι υπηρετούν κατά τη δημοσίευση του παρόντος 
σε Ιδιωτικές Κλινικές ή έχουν συμπληρώσει την απαιτού- 
μενη πρακτική άσκηση μέσω προγραμμάτων του ΟΑΕΔ 
(3ΤΑΘΕ) σε δημόσια νοσηλευτικά ιδρύματα ή έχουν ήδη 
πραγματοποιήσει την απαιτούμενη πρακτική άσκηση σε 
δημόσια νοσηλευτικά ιδρύματα. 

Άρθρο 4 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Αυγούστου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ. 5111.22/04/2001 (5) 

Ανάθεση έργου από την «Οργανισμός Λιμένος Θεσσαλο¬ 
νίκης Ανώνυμη Εταιρία» σε έναν (1) γιατρό εργασίας 
και έναν (1) τεχνικό ασφαλείας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 6 του Ν. 2527/97 «Τροπο¬ 
ποίηση και συμπλήρωση διατάξεων του Ν. 2190/1994 και 
άλλες διατάξεις» (ΦΕΚ 206 Α'/8.10.97). 

2. Τις διατάξεις του άρθρου ένατου και άρθρου 12 του 
Κεφ. Β'του Ν. 2688/1999 «Μετατροπή του Ο.Λ.Π. και του 
Ο.Λ.Θ. σε α.ε.» (ΦΕΚ 40 Α'/1.3.1999). 

3. Τις διατάξεις του Ν. 1568/85 «Υγιεινή και ασφάλεια 
των εργαζομένων» (ΦΕΚ 177Α718.10.1985). 

4. Το Π.Δ. 17/96 «Μέτρα για τη βελτίωση της ασφάλειας 
και της υγείας των εργαζομένων κατά την εργασία σε 
συμμόρφωση με τις οδηγίες 89/391/Ε.Ο.Κ. και 91/ 
383/Ε.Ο.Κ. (ΦΕΚ 11 Α'/18.1.1996). 

5. Το Π.Δ. 294/98 «Ελάχιστος χρόνος απασχόλησης τε- 

χνικού ασφάλειας και γιατρού εργασίας, επίπεδο γνώσε¬ 
ων και ειδικότητα τεχνικού ασφάλειας για τις επιχειρή¬ 
σεις, εκμεταλλεύσεις και εργασίες του άρθρου 1 παρ. 1 
του Ν. 1568/1985 «Υγιεινή και ασφάλεια των εργαζομέ¬ 
νων» (ΦΕΚ 138 Α'/21.6.1998). 

6. Το Π.Δ. 197/88 «Διάρθρωση και λειτουργία των Υπη¬ 
ρεσιών του Οργανισμού Λιμένα Θεσσαλονίκης» (ΦΕΚ 85 
Α79.5.1988). 

7. Την αριθ. ΔΙΠΙΔΔ/Ε3/53/28404/27.12.1997 σχετική 
εγκύκλιο του ΥΠ.ΕΣ.Δ.Δ.Α. 

8. Την αριθ. ΔΙΠΠ/Φ.ΕΓΚΡ. 18/218/οικ. 13823/21.6.2001 
εγκριτική απόφαση της Επιτροπής του άρθρου 2 παρ. 1 
της αριθ. 55/1998 Π.Υ.Σ. (ΦΕΚ 252 Α/12.11.1998). 

9. Την αριθ. 705/14.9.2001 βεβαίωση του Γραφείου Νο¬ 
μικών Υποθέσεων του Οργανισμού Λιμένος Θεσσαλονί¬ 
κης Α.Ε. με την οποία βεβαιώνεται ότι για τη συγκεκριμέ¬ 
νη ανάθεση έργου «πρόκειται για γνήσια σύμβαση έργου, 
που δεν υποκρύπτει εξαρτημένη εργασία (άρθρο 6 παρ. 2 
του Ν. 2527/1997)». 

10. Τις διατάξειςτου άρθρου 29 Α'του Ν. 1558/85 (ΦΕΚ 
137 Α'), όπως συμπληρώθηκε με το άρθρο 27 του Ν. 
2081/92 (ΦΕΚ 154 Α') και τροποποιήθηκε με το άρθρο 1 
του Ν. 2469/97 (ΦΕΚ38Α'). 

11. Την αριθ. 55/11.11.1998 Π.Υ.Σ. «Αναστολή διορι¬ 
σμών και προσλήψεων στο Δημόσιο Τομέα», όπως τρο¬ 
ποποιήθηκε και συμπληρώθηκε από την ΠΥΣ 35/ 
22.7.2000 (ΦΕΚ 171 Α'). 

12. Το αριθ. Γ. 4944/2.7.2001 έγγραφο της Ο.Λ.Θ. Α.Ε. 

13. Την αριθ. ΔΙΔΚ/Φ. 1/2/11187/12.5.2000 (ΦΕΚ 630 Β') 
απόφαση του Πρωθυπουργού και της Υπουργού 
ΕΣ.Δ.Δ.Α. περί «Ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α.», αποφασίζουμε: 

1. Την ανάθεση έργου με μίσθωση από τον Οργανισμό 
Λιμένος Θεσσαλονίκης Α.Ε. σε έναν (1) γιατρό εργασίας 
και έναν (1) τεχνικό ασφαλείας. 

2. Τα απαιτούμενα προσόντα για την πιο πάνω ανάθεση 
έργου είναι: 

Α. ΓΙΑ ΤΟ ΓΙΑΤΡΟ ΕΡΓΑΣΙΑΣ: 

• ΠτυχίοήΔίπλωμαΙατρικήςΑ.Ε.Ι.τηςημεδαπήςή Πτυ¬ 
χίο ή Δίπλωμα Ιατρικών Σχολών της αλλοδαπής, αναγνω¬ 
ρισμένο από το ΔΙΚΑΤΣΑ. 

• Άδεια άσκησης του ιατρικού επαγγέλματος. 

• Ειδικότητα της ιατρικής της εργασίας. 

Σε περίπτωση μη προσέλευσης υποψηφίων με την πιο 
πάνω ειδικότητα είναι δυνατή η ανάθεση του έργου: 

• Σε γιατρό που έχει την ειδικότητα της Παθολογίας και 
έχει παρακολουθήσει ειδικό σεμινάριο ιατρικής της εργα¬ 
σίας, σύμφωνα με τις διατάξεις του άρθρου 13 του Ν. 
1568/86 ή διαθέτει διετή τουλάχιστον εμπειρία σε επιχεί¬ 
ρηση και ελλείψει υποψηφίων με τα προσόντα αυτά, 

• Σε γιατρό που έχει ασκήσει καθήκοντα γιατρού εργα¬ 
σίας στο Υπουργείο Εργασίας για πέντε (5) έτη τουλάχι¬ 
στον και μετά την παραίτησή του από την Υπηρεσία. 

Σε περίπτωση μη προσέλευσης υποψηφίων με τα πιο 
πάνω προσόντα είναι δυνατή η ανάθεση σε γιατρό οποι¬ 
οσδήποτε ειδικότητας. 

Β. ΓΙΑ ΤΟΝ ΤΕΧΝΙΚΟ ΑΣΦΑΛΕΙΑΣ: 

• Πτυχίο ή Δίπλωμα Μηχανολόγου ή Μηχανολόγου Μη¬ 
χανικού Α.Ε.Ι. της ημεδαπής ή ισότιμο, αντίστοιχης ειδι¬ 
κότητας, σχολών της αλλοδαπής, αναγνωρισμένο από το 
ΔΙΚΑΤΣΑ. 


• Άδεια άσκησης επαγγέλματος από το Τεχνικό Επιμε¬ 
λητήριο Ελλάδας. 

• Δεκαετή τουλάχιστον προϋπηρεσία μετά την απόκτη¬ 
ση του πτυχίου. 

3. Το συγκεκριμένο έργο που θα εκτελεστεί είναι οι εκτι¬ 
μήσεις επαγγελματικού κινδύνου για τις θέσεις εργασίας 
του προσωπικού του Οργανισμού, μετρήσεις παραγόντων, 
επαγγελματικού κινδύνου, τυποποίηση μέσων ατομικής 
προστασίας και λοιπά θέματα υγιεινής και ασφάλειας. 

4. Το χρονικό διάστημα που θα απαιτηθεί για την εκτέ¬ 
λεση του έργου είναι ένα (1) έτος. 

5. Το συνολικό ποσό της αμοιβής και για τους δύο απα¬ 
σχολούμενους ανέρχεται σε 15.000.000 δρχ. συνΦ.Π.Α. και 
θα βαρύνει τον προϋπολογισμό της Ο.Λ.Θ. Α.Ε. έτους 2001 
και συγκεκριμένα η αμοιβή του γιατρού εργασίας είναι 
8.000.000 δρχ. καιγιατοντεχνικό ασφαλείας 7.000.000 δρχ. 

Το ποσό αυτό θα καταβληθεί τμηματικά σε έξι (6) ισό¬ 
ποσες δόσεις. 

Προϋπόθεση για την καταβολή κάθε δόσης θα είναι η 
προώθηση του έργου, η υποβολή σχετικής έκθεσης από 
το γιατρό εργασίας και τον τεχνικό ασφαλείας και βεβαί¬ 
ωση της Υπηρεσίας για ανάλογη πρόοδο του έργου. 

6. Ο τόπος εκτέλεσης του έργου θα είναι οι εγκαταστά¬ 
σεις του Οργανισμού Λιμένος Θεσσαλονίκης Α.Ε. 

7. Το έργο δεν ανάγεται στον κύκλο των συνήθων καθη¬ 
κόντων των υπαλλήλων του Οργανισμού, καθόσον από 
τις οργανικές του διατάξεις (Π.Δ. 197/88), που εξακολου¬ 
θούν να ισχύουν και μετά τη μετατροπή του Ο.Λ.Θ. σε 
Α.Ε., μέχρι την κατάρτιση του νέου Κανονισμού Οργάνω¬ 
σης και Λειτουργίας, σύμφωνα με την παρ. 3 του άρθρου 
9του Ν. 2688/1999, δενπροβλέπεται οργανική μονάδα με 
αντίστοιχες αρμοδιότητες και δεν μπορεί να εκτελεστεί 
από υπαλλήλους του Οργανισμού για τους λόγους που 
αναλύονται κατωτέρω: 

• Στον Οργανισμό Λιμένος Θεσσαλονίκης Α.Ε. δεν υπη¬ 
ρετεί γιατρός εργασίας καθώς δεν υπάρχει αντίστοιχη 
οργανική θέση ιατρού οποιασδήποτε ειδικότητας. 

• Υπάρχουν τέσσερις (4) οργανικές θέσεις Μηχανολό¬ 
γων - Ηλεκτρολόγων Μηχανικών οι οποίες κατέχονται από 
ισάριθμους υπαλλήλους, εκ των οποίων οι τρεις (3) είναι 
Προϊστάμενοι σε τμήματα στα οποία προβλέπεται να 
πρόΐσταται υπάλληλος του συγκεκριμένου κλάδου, ο δε 
τέταρτος είναι ο μοναδικός Μηχανικός του Τμήματος 
Ηλεκτρομηχανολογικού Εξοπλισμού το οποίο διεκπεραι- 
ώνει ετησίως προμήθειες ύψους δισεκατομμυρίων. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πειραιάς, 7 Αυγούστου 2001 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΛΕΩΝΙΔΑΣ ΤΖΑΝΗΣ ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 5111.08/35/2001 ( 6 ) 

Απονομή ηθικής αμοιβής (Έπαινος) σε μόνιμους πολιτι¬ 
κούς υπαλλήλους Υπουργείου Εμπορικής Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 61 και 62 του Ν. 2683/99 

«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων .... και άλλες διατάξεις» (ΦΕΚ 19 
Α79.2.1999). 

2. Την από 30.4.2001 ΗΜΕΡΗΣΙΑ ΔΙΑΤΑΓΗ Προϊσταμέ¬ 
νου του Κλάδου Ελέγχου Εμπορικών Πλοίων. 

3. Το αριθμ. 8/25.7.2001 Πρακτικό Συνεδρίασης Υπηρε¬ 
σιακού Συμβουλίου Υπαλλήλων ΥΕΝ. 

4. Την αριθμ. 4222.1/7/97/11.8.97 απόφαση ΥΕΝ με θέ¬ 
μα «Μεταβίβαση αρμοδιοτήτων και του δικαιώματος υπο¬ 
γραφής .... «Με εντολή Υπουργού».... κ.λ.π» (ΦΕΚ 724 
Β'/19.8.1997), αποφασίζουμε: 

1. Την απονομή της ηθικής αμοιβής του επαίνου στους 
μόνιμους πολιτικούς υπαλλήλους του Υπουργείου Εμπορι¬ 
κής Ναυτιλίας Δημητράκο Ιωάννη, του κλάδου ΔΕ/Ναυτι- 
κών με Α’ βαθμό, Παπαναστασίου Διονύσιο του κλάδου 
ΔΕ/Διοικητικού - Λογιστικού με Β’ βαθμό και Φωκά Δημή- 
τριοτου κλάδου ΤΕ/Ναυτικών με Α’ βαθμό, επειδή διοργά- 
νωσαν άψογα την 26 και 27.4.2001 στην αίθουσα τελετών 
ΥΕΝ Σεμινάριο με θέμα «Παγκόσμιο Ναυτιλιακό Σύστημα 
Κινδύνου και Ασφάλειας (ΘΙ_ΟΒΑΙ_ ΜΑΒΙΤΙΜΕ ΟΙ3ΤΡΕ33 
ΑΝϋ 3ΑΡΕΤΥ 3Υ3ΤΕΜ - <3Μϋ33)» με αντικείμενο α) Νομο¬ 
θετικό πλαίσιο τηλεπικοινωνιών πλοίων, β) Εισαγωγή στο 
0Μ033, γ) Απαιτήσεις εξοπλισμού 6Μ033 πλοίων, δ) Τε¬ 
χνικά χαρακτηριστικά ραδιοεξοπλισμού ΟΜ053, ε) Έγκρι¬ 
ση ραδιοεξοπλισμού, στ) Τροφοδότηση ραδιοεξοπλισμού, 
ζ) Εγκατάσταση ραδιοεξοπλισμού, η) Οδηγίες διενέργειας 
αρχικής, τακτικής και έκτακτης επιθεώρησης ραδιοεξοπλι- 
σμού πλοίων, θ) Λειτουργικός έλεγχος ραδιοεξοπλισμού, ι) 
Έκδοση και τροποποίηση αδείας εγκατάστασης και λει¬ 
τουργίας τηλεπικοινωνιακού σταθμού πλοίων, κ) Χορήγη¬ 
ση και ανάκληση Διεθνούς Διακριτικού Σήματος (ΔΔΣ) και 
Διακριτικού Σταθμού Πλοίου (ΔΣΠ), που κατά γενική ομο¬ 
λογία σημείωσε ιδιαίτερη επιτυχία και θετική απήχηση και 
εκπλήρωσε το στόχο της διοργάνωσης του. 

Να δημοσιευθεί στην Εφημερίδα της Κυβερνήσεως και 
να κοινοποιηθεί αρμόδια. 

Πειραιάς, 7 Αυγούστου 2001 

Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ Ν. ΧΑΛΒΑΤΖΟΓΛΟΥ 

-♦- 

Αριθ. 5111.08/36/2001 (7) 

Απονομή ηθικής αμοιβής (Έπαινος) σε μόνιμο πολιτικό 
υπάλληλο Υπουργείου Εμπορικής Ναυτιλίας. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 61 και 62 του Ν. 2683/99 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων .... και άλλες διατάξεις» (ΦΕΚ 19 
Α79.2.999). 

2. Την αριθ. 49/01/28.5.2001 ΗΜΕΡΗΣΙΑ ΔΙΑΤΑΓΗ Προϊ¬ 
σταμένου του Κλάδου Ελέγχου Εμπορικών Πλοίων. 

3. Το αριθμ. 8/25.7.2001 Πρακτικό Συνεδρίασης Υπηρε¬ 
σιακού Συμβουλίου Υπαλλήλων ΥΕΝ. 

4. Την αριθμ. 4222.1/7/97/11.8.97 απόφαση ΥΕΝ με θέ¬ 
μα «Μεταβίβαση αρμοδιοτήτων και του δικαιώματος υπο¬ 
γραφής .... «Με εντολή Υπουργού»....κ.λ.π» (ΦΕΚ 724 
Β719.8.1997), αποφασίζουμε: 


1. Την απονομή της ηθικής αμοιβήςτου επαίνου στο μό¬ 
νιμο πολιτικό υπάλληλο του Υπουργείου Εμπορικής Ναυ¬ 
τιλίας Τζανιδάκη Γεώργιο, του κλάδου ΤΕ/Ναυτικών με Α’ 
βαθμό, επειδή συμμετείχε στη διοργάνωση κατά άψογο 
τρόπο την 28.5.2001 στην αίθουσα τελετών ΥΕΝ Ημερί¬ 
δας με θέμα «Αυτόματο Σύστημα Αναγνώρισης Πλοίων - 
(Α.Ι.3.)» με αντικείμενο της α) Νομοθετικό πλαίσιο και 
απαιτήσεις εξοπλισμού πλοίων, β) Τεχνικά χαρακτηριστι¬ 
κά συστήματος, γ) Έγκριση συστήματος, δ) Οδηγίες διε¬ 
νέργειας αρχικής, τακτικής και έκτακτης επιθεώρησης 
συστήματος και ε) Λειτουργικός έλεγχος συστήματος, 
που κατά γενική ομολογία σημείωσε ιδιαίτερη επιτυχία 
και επέτυχε το σκοπό της. 

Να δημοσιευθεί στην Εφημερίδα της Κυβερνήσεως και 
να κοινοποιηθεί αρμόδια. 

Πειραιάς, 7 Αυγούστου 2001 

Με εντολή Υπουργού 
Ο Γ ενικός Γ ραμματέας 
ΓΕΩΡΓΙΟΣ Ν. ΧΑΛΒΑΤΖΟΓΛΟΥ 

-♦- 

Αριθ. 8519 (8) 

Συμπλήρωση των αριθ. 1482/29.10.1997, 388/19.3.1998 
και 7977/13.10.1999 αποφάσεων «Μεταβίβαση δικαι¬ 
ώματος υπογραφής με εντολή Γ ενικού Γ ραμματέα Πε¬ 
ριφέρειας Β. Αιγαίου στον Προϊστάμενο Δ/νσης Τοπι¬ 
κής Αυτοδιοίκησης και Διοίκησης Ν. Σάμου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 «Διοίκηση , Οργάνω¬ 
ση, Στελέχωσητης Περιφέρειας ρύθμιση θεμάτωνγιατην 
Τοπική Αυτοδιοίκηση και άλλες διατάξεις» (ΦΕΚ 107/ 
τ.Α/30.5.1997). 

2. Την αριθ. 1482/29.10.1997 απόφαση του Γενικού 
Γ ραμματέα της Περιφέρειας Βορείου Αιγαίου σχετικά με 
μεταβίβαση δικαιώματος υπογραφής με εντολή Γ ενικού 
Γραμματέα Περιφέρειας Β. Αιγαίου στον Προϊστάμενο 
της Δ/νσης Τοπικής Αυτοδιοίκησης και Διοίκησης Ν. Χίου 
(ΦΕΚ ΙΟΙΟ/τ.Β/14.11.1997). 

3. Την αριθ. 388/19.3.1998 απόφαση του Γενικού 
Γ ραμματέα της Περιφέρειας Β. Αιγαίου σχετικά με με¬ 
ταβίβαση δικαιώματος υπογραφής με εντολή Γενικού 
Γραμματέα στον Προϊστάμενο της Δ/νσης Τοπικής 
Αυτ/σης και Διοίκησης Ν. Χίου για όλα τα θέματα που 
αφορούν τη Δημόσια Περιουσία του Υπουργείου Υγείας 
και Πρόνοιας 

4. Την αριθ. 7977/13.10.1999 απόφαση του Γενικού 
Γ ραμματέα της Περιφέρειας Β. Αιγαίου σχετικά με μετα¬ 
βίβαση δικαιώματος υπογραφής με εντολή Γενικού Γ ραμ¬ 
ματέα στον Προϊστάμενο της Δ/νσης Τοπικής Αυτοδιοί¬ 
κησης και Διοίκησης Ν. Χίου για όλα τα θέματα που 
αφορούν τον καθορισμό ιθαγένειας σύμφωνα με τις δια¬ 
τάξεις του Κώδικα Ελληνικής ιθαγένειας (ΦΕΚ 1956/τ.Β/ 
29.10.1999). 

5. Την ανάγκη της απλούστευσης των διαδικασιών με 
σκοπό την ταχεία διεκπεραίωση των υποθέσεων και την 
καλύτερη εξυπηρέτηση των πολιτών, αποφασίζουμε: 

Εξουσιοδοτούμε την Προϊσταμένη της Δ/νσης Τοπικής 

Αυτοδιοίκησης και Διοίκησης Ν. Σάμου να υπογράφει με 
εντολή Γενικού Γραμματέα Περιφέρειας Β. Αιγαίου τις 
παρακάτω αρμοδιότητες: 

1. Όλες τις αποφάσεις απόκτησης Ελληνικής Ιθαγένει¬ 
ας παλιννοστούντων ομογενών από την τέως Σοβιετική 
Ένωση, καθώς και των τέκνων αυτών (Ν. 2790/2000 άρ¬ 
θρο 1 ΦΕΚ24/16.2.2000). 

2. Προώθηση διαδικασίας κτήσης Ελληνικής Ιθαγένειας 
με Πολιτογράφηση καθώς και τυχόν απόρριψη αιτήσεων 
που δεν πληρούν τις προϋποθέσεις του Νόμου (Ν. 
2910/2001 ΦΕΚ 91/2.5.2001, άρθρο 58-59-60) 

3. Αποφάσεις με τις οποίες διαπιστώνεται η κτήση ή μη 
της Ελληνικής Ιθαγένειας προσώπων που ζητούν να κα- 
θορισθεί η Ιθαγένεια τους σύμφωνα με τις διατάξεις του 
Κώδικα Ελληνικής Ιθαγένειας (Ν.Δ. 3370/1995 - ΦΕΚ 258 
/Α) όπως αυτός ισχύει, καθώς και μετις προϊσχύουσες αυ¬ 
τού σχετικές διατάξεις, και τις διεθνείς συμβάσεις και 
συνθήκες (άρθρο 69παρ. 3 Ν. 2910/2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη 1 Αυγούστου 2001 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 8520 (9) 

Συμπλήρωση των αριθ. 1483/29.10.1997, 343/13.3.1998, 
7452/1.10.1999 και 13787/5.3.2001 αποφάσεων «Μετα¬ 
βίβαση δικαιώματος υπογραφής με εντολή Γενικού 
Γραμματέα Περιφέρειας Β. Αιγαίου στον Προϊστάμενο 
Δ/νσηςΤοπικής Αυτοδιοίκησης και Διοίκησης Ν. Χίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωσητης Περιφέρειας ρύθμιση θεμάτωνγιατην 
Τοπική Αυτοδιοίκηση και άλλες διατάξεις» (ΦΕΚ 107/ 
τ.Α/30.5.1997). 

2. Την αριθ. 1483/29.10.1997 απόφαση του Γενικού 
Γ ραμματέα της Περιφέρειας Βορείου Αιγαίου σχετικά με 
μεταβίβαση δικαιώματος υπογραφής με εντολή Γ ενικού 
Γραμματέα Περιφέρειας Β. Αιγαίου στον Προϊστάμενο 
της Δ/νσης Τοπ. Αυτοδιοίκησης και Διοίκησης Ν. Χίου 
(ΦΕΚ 1010/τ.Β/14.11.1997). 

3. Την αριθ. 343/13.3.1998 απόφαση του Γενικού Γραμ¬ 
ματέα της Περιφέρειας Β. Αιγαίου σχετικά με μεταβίβαση 
δικαιώματος υπογραφής με εντολή Γ ενικού Γ ραμματέα 
στον Προϊστάμενο της Δ/νσης Τοπικής Αυτ/σης και Διοί¬ 
κησης Ν. Χίου για όλα τα θέματα που αφορούν τη Δημό¬ 
σια Περιουσία του Υπουργείου Υγείας και Πρόνοιας. 

4. Την αριθ. 7452/1.10.1999 απόφαση του Γενικού 
Γ ραμματέα της Περιφέρειας Β. Αιγαίου σχετικά με μετα¬ 
βίβαση δικαιώματος υπογραφής με εντολή Γενικού Γ ραμ¬ 
ματέα στον Προϊστάμενο της Δ/νσης Τοπικής Αυτ/σης και 
Διοίκησης Ν. Χίου για άλατα θέματα που αφορούν τον κα¬ 
θορισμό Ιθαγένειας σύμφωνα με τις διατάξεις του Κώδι¬ 
κα Ελληνικής Ιθαγένειας (ΦΕΚ 1928/τ.Β'/26.10.1999). 

5. Την αριθ. 13787/5.3.2001 απόφαση της Γενικής Γραμ- 
ματέως της Περιφέρειας Β. Αιγαίου ( ΦΕΚ 311/τ.Β/ 


23.3.2001) με την οποία μεταβιβάζεται στον Προϊστάμενο 
της Δ/νσης Τοπικής Αυτοδιοίκησης και Διοίκησης Ν. Χίου 
η αρμοδιότητα για τα θέματα α) του άρθρου 13 του Ν. 
2672/1998, β) του άρθρου 1 του Ν. 2790/2000, γ) του άρ¬ 
θρου 26παρ. 2 του Ν. 2819/2000 και δ. του άρθρου 8 παρ. 
9 και άρθρου 11 παρ. 1 του Ν. 2839/2000. 

6. Την ανάγκη της απλούστευσης των διαδικασιών με 
σκοπό την ταχύτερη διεκπεραίωση των υποθέσεων και 
την καλύτερη εξυπηρέτηση των πολιτών, αποφασίζουμε: 

Εξουσιοδοτούμε την Προϊσταμένη της Δ/νσης Τοπικής 
Αυτοδιοίκησης και Διοίκησης Ν. Χίου να υπογράφει με 
εντολή Γενικού Γραμματέα Περιφέρειας Β. Αιγαίου τις 
παρακάτω αρμοδιότητες: 

1. Όλες τις αποφάσεις απόκτησης Ελληνικής Ιθαγένει¬ 
ας παλιννοστούντων ομογενών από την τέως Σοβιετική 
Ένωση, καθώς και των τέκνων αυτών (Ν. 2790/2000 άρ¬ 
θρο 1 ΦΕΚ 24/16.2.2000). 

2. Προώθηση διαδικασίας κτήσης Ελληνικής Ιθαγένειας 
με πολιτογράφηση καθώς και τυχόν απόρριψη αιτήσεων 
που δεν πληρούν τις προϋποθέσεις του νόμου (Ν. 2910/ 
2001 ΦΕΚ 91/2.5.2001 άρθρα 58-59-60). 

3. Αποφάσεις με τις οποίες διαπιστώνεται η κτήση ή μη 
της Ελληνικής Ιθαγένειας προσώπων που ζητούν να κα- 
θορισθεί η Ιθαγένεια τους σύμφωνα με τις διατάξεις του 
Κώδικα Ελληνικής Ιθαγένειας (Ν.Δ. 3370/95 - ΦΕΚ 258/Α) 
όπως αυτός ισχύει, καθώς και με τις προϊσχύουσες αυτού 
σχετικές διατάξεις και τις διεθνείς συμβάσεις και συνθή¬ 
κες (άρθρο 69 παρ. 3 Ν. 2910/2001). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη 1 Αυγούστου 2001 

Η Γενική Γ ραμματέας Περιφέρειας 
ΜΑΡΙΑ ΣΚΕΜΠΕΡΗ 

-♦- 

Αριθ. 671 (10) 

Ορισμός Διοικητικού Συμβουλίου Ερευνητικού Πανεπι¬ 
στημιακού Ινστιτούτου Τηλεπικοινωνιακών Συστημά¬ 
των Κρήτης. 

Ο ΔΙΕΥΘΥΝΤΗΣ ΤΟΥ 

ΕΡΕΥΝΗΤΙΚΟΥ ΠΑΝΕΠΙΣΤΗΜΙΑΚΟΥ ΙΝΣΤΙΤΟΥΤΟΥ 
ΤΗΛΕΠΙΚΟΙΝΩΝΙΑΚΩΝ ΣΥΣΤΗΜΑΤΩΝ ΚΡΗΤΗΣ 

Έχοντας υπόψη: 

1. Την υπ’ αριθμ. Β7/285 απόφαση του Υπουργού Εθνι¬ 
κής Παιδείας και Θρησκευμάτων (ΦΕΚ 1309/30.10.2000, 
τ.Β’) δια της οποίας διαπιστούται ο διορισμός του Διευ¬ 
θυντή και Αναπληρωτή Διευθυντή του Ερευνητικού Πανε¬ 
πιστημιακού Ινστιτούτου Τηλεπικοινωνιακών Συστημά¬ 
των Κρήτης. 

2. Τις διατάξεις: α)του άρθρου 17του Ν. 2083/1992 «Εκ¬ 
συγχρονισμός της Ανώτατης Εκπαίδευσης» (Α’ 159), 
όπως τροποποιήθηκε με το άρθρο 7 παρ. 4 του Ν. 2158/ 
1993 (Α’ 109), καιβ) των άρθρων 3 και 5 του Π.Δ. 18, ΦΕΚ 
8Α/26.1.1995. 

3. Την απόφαση της 114ης/5.7.2001 Συνεδρίασης Ειδι¬ 
κής Σύνθεσης της Συγκλήτου του Πολυτεχνείου Κρήτης. 

4. Την απόφαση της 19ης/16.1.2001 Γενικής Συνέλευ¬ 
σης Ειδικής Σύνθεσης του Τμήματος Ηλεκτρονικών Μη- 

χανικών και Μηχανικών Υπολογιστών του Πολυτεχνείου 
Κρήτης. 

5. Τα από 3.7.2001,1.2.2001,19.02.2001 και 12.01.2001 
έγγραφα του Επιμελητήριο Χανίων, Τεχνικού Επιμελητη¬ 
ρίου Ελλάδος (ΤΕΕ) Τμήμα Δυτικής Κρήτης ΟΑΔΥΚ και 
της Περιφέρειας Κρήτης αντίστοιχα, διαπιστώνουμε: 

Ότι το Διοικητικό Συμβούλιο του Ερευνητικού Πανεπι¬ 
στημιακού Ινστιτούτο Τηλεπικοινωνιακών Συστημάτων 
Πολυτεχνείου Κρήτης αποτελείται από: 

1. Καθηγητή Μιχάλη Πατεράκη, Τμήμα Ηλεκτρονικών 
Μηχανικών και Μηχανικών Υπολογιστών Πολυτεχνείου 
Κρήτης, Διευθυντή και Πρόεδρο Δ.Σ. 

Μέλη: 

2. Καθηγητή Βασίλη Διγαλάκη, Τμήμα Ηλεκτρονικών 
Μηχανικών και Μηχανικών Υπολογιστών Πολυτεχνείου 
Κρήτης, Αναπληρωτή Διευθυντή. 

3. Καθηγητή Ανδρέα Μαρά, Τμήμα Ηλεκτρονικών Μη¬ 
χανικών και Μηχανικών Υπολογιστών Πολυτεχνείου Κρή¬ 
της. 

4. Καθηγητή Σταύρο Χριστοδουλάκη, Τμήμα Ηλεκτρο¬ 
νικών Μηχανικών και Μηχανικών Υπολογιστών Πολυτε¬ 
χνείου Κρήτης. 

5. Εμμανουήλ Ορφανουδάκη, Εκπρόσωπο Τεχνικού 
Επιμελητηρίου Ελλάδος Τμήμα Δυτικής Κρήτης. 

6. Ιωάννη Προεστάκη, εκπρόσωπο Περιφέρειας Κρή¬ 
της. 

7. Ευάγγελο Σπανουδάκη, εκπρόσωπο Επιμελητηρίου 
Χανίων. 

8. Γεώργιο Χαριτάκη, εκπρόσωπο ΟΑΔΥΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 23 Ιουλίου 2001 

Ο Διευθυντής 

Μ. ΠΑΤΕΡΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην Κ.Υ.Α. Υ2/2600/2001 για την «ποιότητα του νερού 
ανθρώπινης κατανάλωσης», σε συμμόρφωση προς την 
οδηγία 98/83/ΕΚ του Συμβουλίου της Ευρωπαϊκής Ένω- 
σηςτης 3ης Νοεμβρίου 1998, που δημοσιεύθηκε στο ΦΕΚ 
892/Β/11.7.2001 διορθώνονται τα ακόλουθα σφάλματα: 

Άρθρο 12,παρ. 1.2, τελευταίο εδάφιο:«....στην Κεντρι¬ 
κή Υπηρεσία του Υπουργείου Υγείας και Πρόνοιας με τις 
Περιφερειακές Υπηρεσίες του ΕΦΕΤ» διορθώνεται στο 
ορθό: 

«... στην Κεντρική Υπηρεσία του Υπουργείου Υγείας και 
Πρόνοιας και του ΕΦΕΤ». 

ΠΑΡΑΡΤΗΜΑ I, ΜΕΡΟΣ Β, Σημείωση 2, τελευταίο εδά¬ 
φιο: «... και μέχρι πέντε έτη μετά την έναρξη ισχύος της εί¬ 
ναι 25 πΐ 9 /Ι, ενώ περαιτέρω ...» διορθώνεται στο ορθό: 

«... και μέχρι πέντε έτη μετά την έναρξη ισχύος της είναι 
25 μ^/Ι, ενώ περαιτέρω ...». 


ΠΑΡΑΡΤΗΜΑ I, ΜΕΡΟΣ Β, Σημείωση 4, πρώτο εδάφιο: 
«... και μέχρι 10 έτη μετά την έναρξη ισχύος της, είναι 25 
μς/Ι« διορθώνεται στο ορθό:«... και μέχρι 10 έτη μετά την 
έναρξη ισχύος της, είναι 25 μ 9 /Ι». 

ΠΑΡΑΡΤΗΜΑ I, ΜΕΡΟΣ Β, Σημείωση 4, δεύτερο εδάφιο: 
« .... κατά την περίοδο που απαιτήταιγια να....«διορθώνε¬ 
ται στο ορθό:» ....κατά την περίοδο που απαιτείται για 
να....» 

ΠΑΡΑΡΤΗΜΑ I, ΜΕΡΟΣ Β, Σημείωση 5: « ....καθώς και 
ότι η τιμή 0,10 πης/Ι για τα νιτρικά τηρείται για το νερό ...» 
διορθώνεται στο ορθό: « ....καθώς και ότι η τιμή 0,10 πις)/Ι 
για τα νιτρώδη τηρείται για το νερό ...». 

ΠΑΡΑΡΤΗΜΑ I, ΜΕΡΟΣ Β, Σημείνση 6: «Ως παρασιτο¬ 
κτόνο νοούνται: προστίθεται στη συνέχεια και στην αρχή 
του καταλόγου των ουσιών: «- οργανικά εντομοκτόνα». 

ΠΑΡΑΡΤΗΜΑ I, ΜΕΡΟΣ Γ, Σημείωση 9: « Εξαιρουμένου 
του τρίτου... «διορθώνεται στο ορθό: «Εξαιρουμένου του 
τριτίου...» 

ΠΑΡΑΡΤΗΜΑ II, ΠΙΝΑΚΑΣ Α, 1. Δοκιμαστική παρακο¬ 
λούθηση: όπου αναφέρεται «220 Ο και 370 Ο» ...» διορ¬ 
θώνεται στο ορθό: «22° Θκαι 37° Ο» 

ΠΑΡΑΡΤΗΜΑ II, ΠΙΝΑΚΑΣ Β1: Η αρχική φράση «Ελάχι¬ 
στη συχνότητα δειγματοληψίας και αναλύσεωντου νερού 
ανθρώπινης κατανάλωσης που παρέχεται από δίκτυο 
διανομής ή από βυτίο ή χρησιμοποιείται σε επιχείρηση 
παραγωγής τροφίμων» να τεθεί ως τίτλος του πίνακα Β1. 

ΠΑΡΑΡΤΗΜΑ II, ΠΙΝΑΚΑΣ Β1: Στη δεύτερη και τρίτη 
στήλη του πίνακα να διαγράφει μία φορά η διπλή εγγρα¬ 
φή: 

«Δοκιμαστική παρακολούθηση 
Αριθμός δειγμάτων ετησίως 
(Σημειώσεις 3,4,5)» στη δεύτερη στήλη 
και ομοίως «Ελεγκτική παρακολούθηση 
Αριθμός δειγμάτων ετησίως 
(Σημειώσεις 3 και 5)» στη τρίτη στήλη 
δηλ. να παραμείνει η ανωτέρω φράση ως μόνη εγγραφή 
σε κάθε στήλη αντιστοίχως. ΠΑΡΑΡΤΗΜΑ III, 1. ΠΑΡΑΜΕ¬ 
ΤΡΟΙ ΓΙΑ ΤΙΣ ΟΠΟΙΕΣ ΚΑΘΟΡΙΖΕΤΑΙ ΜΕΘΟΔΟΣ ΑΝΑ¬ 
ΛΥΣΗΣ: όπου αναφέρεται «220 Θ και 370 Θ» ... «διορθώ¬ 
νεται στο ορθό: «22° Θ και 37° Θ». 

ΠΑΡΑΡΤΗΜΑ III, 1. ΠΑΡΑΜΕΤΡΟΙ ΓΙΑ ΤΙΣ ΟΠΟΙΕΣ ΚΑ¬ 
ΘΟΡΙΖΕΤΑΙ ΜΕΘΟΔΟΣ ΑΝΑΛΥΣΗΣ: ΘΙοεΙπάίυπι ΡθγΙππ- 
9ΘΠ5 (συμπεριλαμβανομένωντων σπορίων): διορθώνεται 
στο ορθό: (συμπεριλαμβανομένωντων σπόρων). 

ΠΑΡΑΡΤΗΜΑ III, 1. ΠΑΡΑΜΕΤΡΟΙ ΓΙΑ ΤΙΣ ΟΠΟΙΕΣ ΚΑ¬ 
ΘΟΡΙΖΕΤΑΙ ΜΕΘΟΔΟΣ ΑΝΑΛΥΣΗΣ: Σημείωση 1: όπου 

αναφέρεται«1210 Θ».» διορθώνεται στο ορθό:«12 Τ Ο» 

ΠΑΡΑΡΤΗΜΑ III, 2. ΠΑΡΑΜΕΤΡΟΙ ΠΑ ΤΙΣ ΟΠΟΙΕΣ ΚΑ¬ 
ΘΟΡΙΖΟΝΤΑΙ ΧΑΡΑΚΤΗΡΙΣΤΙΚΑ ΕΠΙΔΟΣΕΩΝ, Σημείωση 
5: όπου αναφέρεται «100 0 Θ».«διορθώνεται στο ορ¬ 

θόν: «100° Θ». 


(Από το Υπ. Υγείας και Πρόνοιας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΤΙΗΐΙ: \Λ/θβΐΤΙ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

ευΐΌ 

δρχ- 

θυΐΌ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























